Борис Младенов-Young
Какво блажено чудо е сънят…

chitanka.info

Какво блажено чудо е сънят!

Отпуснеш се, затвориш си очите

и сякаш ангели те понесат

нагоре в небесата… към звездите.

Забравяш всички грижи и тегла,

изчезват мъки, болки и страдания,

сънуваш чудни, приказни неща —

успехи жънеш, сбъдват се желания.

На сутринта се будиш бодър, свеж,

със дух висок и ведро настроение,

без ясна сметка сам да си дадеш,

че всичко на съня си здрав държиш,

но като го загубиш, в миг-прозрение

започваш чак тогаз да го цениш.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.